## OPĆINA DOMALJEVAC-ŠAMAC

## Posavskih branitelja 148, 76 233 Domaljevac tel: 031/716-600, fax: 031/716-604

## Bosna i Hercegovina

## Federacija BiH

## Županija Posavska

## OPĆINA DOMALJEVAC-ŠAMAC

***Povjerenstva za provedbu Javnog poziva***

Broj: 01-14-1730-2/19

Domaljevac, 12. 12. 2019. godine

Na temelju točke IV. Odluke **o utrošku sredstava iz Proračuna općine Domaljevac-Šamac za 2019. godinu** - Grant za razvojačene branitelje broj: 01-14-1730/19 od 12. 12. 2019. godine Povjerenstvo raspisuje:

**J A V N I P O Z I V**

**za podnošenje prijava za dodjelu jednokratne novčane pomoći razvojačenim braniteljima**

**I.**

Predmet Javnog poziva je odobravanje jednokratne novčane pomoći za rješavanje socijalnog pitanja razvojačenih branitelja koji se nalaze u stanju potrebe za 2019. godinu, utvrđenog u Proračunu općine Domaljevac-Šamac za 2019. godinu.

**II.**

Pravo prijave na korištenje sredstava iz točke I. Javnog poziva mogu ostvariti razvojačeni branitelji, pod sljedećim uvjetima:

* da je bio pripadnik oružanih snaga, HVO-a minimalno 12 mjeseci,
* da ima prebivalište na području općine Domaljevac-Šamac,
* da ukupna redovna mjesečna primanja ne prelaze 150,00 KM.

**III.**

Popis potrebne dokumentacije neophodne kod odlučivanja o pravu na dodjelu jednokratne novčane pomoći

1. Obrazac prijave,
2. CIPS-ova prijava prebivališta podnositelja zahtjeva ili kopija osobne iskaznice,
3. Uvjerenje da je podnositelj zahtjeva bio pripadnik Oružanih snaga, izdano od nadležne Grupe za pitanja evidencija iz oblasti vojne obveze. (Uvjerenje VFMB-3a),
4. Uvjerenje iz porezne uprave da podnositelj zahtjeva ne obavlja samostalnu djelatnost vlastitim radom i da nema drugih prihoda na osnovu izdavanja u zakup poslovnih ili stambenih prostora i sl. ili ukoliko ima prihoda, da ukupan iznos prihoda ne prelazi iznos od 150,00 KM mjesečno,
5. Uvjerenje nadležne službe MIO da nije uživatelj mirovine ili, ukoliko jeste, da njen iznos ne prelazi iznos od 150,00 KM,
6. Uvjerenja nadležne općinske službe za civilnu zaaštitu i branitelje iz Domovinskog rata općine Domaljevac-Šamac da podnositelj zahtjeva nije korisnik stalnih mjesečnih primanja po osnovu statusa ratnog vojnog invalida i egzistencijalne naknade ili, ukoliko jeste, da iznos tih primanja ne prelazi iznos od 150,00 KM mjesečno,
7. Uvjerenja Centra za socijalni rad Domaljevac da podnositelj zahtjeva nije korisnik stalnih mjesečnih primanja, ili, ukoliko jeste, da iznos tih primanja ne prelazi iznos od 150,00 KM mjesečno,
8. Potvrda banke sa brojem tekućeg računa podnositelja zahtjeva ili kopija tekućeg računa podnositelja zahtjeva.

**IV.**

Prijavitelji na ovaj javni poziv su dužni dostaviti:

1. Obrazac prijave,
2. CIPS-ova prijava prebivališta podnositelja zahtjeva ili kopija osobne iskaznice,
3. Uvjerenje da je podnositelj zahtjeva bio pripadnik Oružanih snaga, izdano od nadležne Grupe za pitanja evidencija iz oblasti vojne obveze. (Uvjerenje VFMB-3a),
4. Uvjerenje iz porezne uprave da podnositelj zahtjeva ne obavlja samostalnu djelatnost vlastitim radom i da nema drugih prihoda na osnovu izdavanja u zakup poslovnih ili stambenih prostora i sl. ili ukoliko ima prihoda, da ukupan iznos prihoda ne prelazi iznos od 150,00 KM mjesečno;
5. Potvrda banke sa brojem tekućeg računa podnositelja zahtjeva ili kopija tekućeg računa podnositelja zahtjeva.

Priložena dokumentacija treba biti original ili ovjerena kopija ne starija od 6 (šest) mjeseci.

Ostalu potrebnu dokumentaciju neophodnu za odlučivanje o pravu na dodjelu jednokratne novčane pomoći Povjerenstvo će prikupiti službenim putem.

**V.**

Obrazac prijave dostupan je na šalteru prijemnog ureda općine Domaljevac-Šamac.

**VI.**

Prijave se podnose na šalteru prijemnog ureda općine Domaljevac-Šamac, Posavskih branitelja 148, Domaljevac.

**VII.**

Rok za podnošenja prijava po ovom Javnom pozivu je 8 dana od dana objave na slubenoj web stranici općine Domaljevac-Šamac [www.domaljevac.ba](http://www.domaljevac.ba) odnosno do 20. 12. 2019. godine do 16,00 sati.

**VIII.**

Prijave koje nisu blagovremene i uredne neće se uzeti u razmatranje a općina Domaljevac-Šamac nema obvezu vraćanja dokumentacije.

***Povjerenstvo***

***za provedbu Javnog poziva***